ත්‍රිරෝද රථයක අසභ්‍ය සී ඩී තැටි දෙදහසක් (2000) ප්‍රවාහනය කරමින් සිටි පුද්ගලයකු ඊයේ (05) අත්අඩංගුවට ගත් බව නුගේගොඩ කොට්ඨාස බුද්ධි අංශය කියයි.කොට්ඨාස බුද්ධි අංශයේ ස්ථානාධිපති උප පොලිස් පරීක්‍ෂක ප්‍රසාද් රත්නායක මහතා ලද තොරතුරකට අනුව සැකකටයුතු ලෙස පැමිණි ත්‍රිරෝද රථය නවතා පරීක්‍ෂා කිරීමේදී පිටුපස අසුනට යාබද කොටසක සාමාන්‍ය සී ඩී තැටි උඩට පෙනෙන සේ තබාගෙන මෙම තැටි ප්‍රවාහනය කර ඇතැයි පොලිසිය කියයි.මිනුවන්ගොඩ ප්‍රදේශයේ සිට කඩුවෙල, හෝමාගම, මහරගම, නුගේගොඩ හා වැල්ලම්පිටිය ප්‍රදේශවලට කාලයක සිට මෙසේ අසභ්‍ය සී ඩී බෙදාහැරීම සිදු කර ඇතැයි පොලිසිය කියයි.භාෂා තුනෙන්ම හඬ කවන ලද මෙම සී ඩී තැටිවල මෑතකදී ටෙලි නාට්‍යවල මෙන්ම චිත්‍රපටිවල රඟපෑම සඳහා පැමිණි නවක නළු නිළියන් ගේ විවිධ දර්ශන ඇතුළත් බව පොලිසිය කියයි.ත්අඩංගුවට ගත් සැකකරු මිනුවන්ගොඩ ප්‍රදේශයේ පදිංචි වයස අවුරුදු 22 ක තරුණයකු බව කියති.